CELEX: 62009TB0392
Language: fi
Date: 2011-03-02 00:00:00
Title: Asia T-392/09 R: Unionin yleisen tuomioistuimen presidentin määräys 2.3.2011 — 1. garantovaná v. komissio (Väliaikainen oikeussuoja — Kilpailu — Komission päätös, jolla määrätään sakko — Pankkitakaus — Täytäntöönpanon lykkäämistä koskeva hakemus — Fumus boni juris — Taloudellinen vahinko — Poikkeukselliset olosuhteet — Kiireellisyys — Intressivertailu — Osittainen ja ehdollinen täytäntöönpanon lykkääminen)

21.5.2011   
            
            
               FI
            
            
               Euroopan unionin virallinen lehti
            
            
               C 152/20
            
         Unionin yleisen tuomioistuimen presidentin määräys 2.3.2011 — 1. garantovaná v. komissio
   (Asia T-392/09 R)
   (Väliaikainen oikeussuoja - Kilpailu - Komission päätös, jolla määrätään sakko - Pankkitakaus - Täytäntöönpanon lykkäämistä koskeva hakemus - Fumus boni juris - Taloudellinen vahinko - Poikkeukselliset olosuhteet - Kiireellisyys - Intressivertailu - Osittainen ja ehdollinen täytäntöönpanon lykkääminen)
   2011/C 152/36
   Oikeudenkäyntikieli: englanti
   
      Asianosaiset
   
   
      Kantaja: 1. garantovaná a.s. (Bratislava, Slovakia) (edustajat: aluksi solicitor M. Powell, barrister A. Sutton ja barrister G. Forwood, sittemmin M. Powell ja G. Forwood)
   
      Vastaaja: Euroopan komissio (asiamiehet: J. Bourke ja N. von Lingen)
   
      Oikeudenkäynnin kohde
   
   [EY] 81 artiklan ja ETA-sopimuksen 53 artiklan mukaisesta menettelystä (asia COMP/39.396 — Kalsiumkarbidi- ja magnesiumpohjaiset reagenssit teräs- ja kaasuteollisuudelle) 22.7.2009 tehdyn komission päätöksen K(2009) 5791 (lopullinen) täytäntöönpanon lykkäämistä koskeva hakemus
   
      Määräysosa
   
   
               1)
            
            
               Jaroslav Červenkan, Milan Hošekin, Roman Murarin, Adrián Vološinin, Milan Kasanickýn ja Peter Fratičin väliintulohakemus hylätään.
            
         
               2)
            
            
               Kantajan, 1. garantovaná a.s.:n, velvollisuutta asettaa Euroopan komissiolle pankkitakaus, jonka täyttäminen on edellytyksenä sille, että [EY] 81 artiklan ja ETA-sopimuksen 53 artiklan mukaisesta menettelystä (asia COMP/39.396 — Kalsiumkarbidi- ja magnesiumpohjaiset reagenssit teräs- ja kaasuteollisuudelle) 22.7.2009 tehdyn komission päätöksen K(2009) 5791 (lopullinen) 2 artiklassa määrättyä sakkoa ei peritä välittömästi, lykätään siihen saakka, kunnes ensimmäinen kahdesta seuraavasta seikasta toteutuu:
               
                           —
                        
                        
                           pitkäaikaiset lainat erääntyvät 11.7.2012
                        
                     
                           —
                        
                        
                           pääasiassa annetaan lopullinen tuomio
                        
                     ja sillä ehdolla, että
               
                           —
                        
                        
                           kantaja ei voi tämän määräyksen tiedoksiantamisesta lukien luovuttaa välittömästi eikä välillisesti osuuksiaan tytäryhtiöstään G1 Investment Ltd ilman komission etukäteen antamaa hyväksyntää
                        
                     
                           —
                        
                        
                           kantaja esittää kuukauden kuluessa tämän määräyksen tiedoksiantamisesta kirjallisesti unionin yleisen tuomioistuimen presidentille sopimuksen, jonka mukaan kantajan tytäryhtiö G1 Investment ja viimeksi mainitun tytäryhtiö Bounty Commodities Ltd eivät voi luovuttaa osakkeitaan kolmannelle ilman komission etukäteen antamaa hyväksyntää
                        
                     
                           —
                        
                        
                           kantaja maksaa tämän määräyksen tiedoksiantamisesta lukien komissiolle 2,1 miljoonaa euroa
                        
                     
                           —
                        
                        
                           kantaja esittää kuukauden kuluessa tämän määräyksen tiedoksiantamisesta ja sen jälkeen joka kolmas kuukausi siihen saakka, kunnes pääasiassa annetaan ratkaisu, tai kussakin tilanteessa, joka voi vaikuttaa kantajan tuleviin mahdollisuuksiin maksaa määrätty sakko, komissiolle kirjallisesti omaisuuseriensä, ja erityisesti pitkäaikaisten investointiensa, kehitystä koskevan kertomuksen.
                        
                     
         
               3)
            
            
               Oikeudenkäyntikuluista päätetään myöhemmin.